मंगलवार की शाम जब बाजार बंद हुआ तो यह अमरीकी डॉलर की तुलना में यह 55.39 रुपए पर बंद हुआ.बाजार में रुपए के गिरते भाव से वित्त मंत्री प्रणव मुखर्जी एक बार फिर चितिंत दिखे.उन्होंने कहा कि हालांकि डॉलर की तुलना में रुपए की कीमत बाजार ही तय करता है लेकिन जरुरत पड़ी तो भारतीय रिजर्व बैंक (आरबीआई) इसमें दखल भी देगा.उन्होंने संवाददाताओं से बातचीत करते हुए कहा, “सरकार इसके लिए हर संभव कदम उठा रही है, हालांकि रुपए का निर्धारण बाजार करता है, और बाजार में काफी अस्थिरता है.” वित्त मंत्री प्रणव मुखर्जी ने संवाददाताओं को बताया, “आरबीआई को जब भी जरुरत पड़ेगी वह इसमें हस्तक्षेप करेगा, वैसे सारा कुछ बाजार पर निर्भर करता है और बाजार काफी अनिश्चित है.”वैसे मंगलवार को एक बार रुपए की कीमत में थोड़ी बढ़ोतरी हुई थी जब एक डॉलर के मुकाबले उसकी कीमत 54.61 रुपए हो गई थी. लेकिन थोड़ी देर के बाद इसमें गिरावट आई और ये 55.47 रुपए हो गया था. लेकिन आखिरकार 55.39 पर बंद हुआ.